kardosdrur/scandi-wiki huggingface dataset:
John D. Rockefeller, Jr.

John D. Rockefeller, Jr. (29. januar 1874 i Cleveland – 11. maj 1960 i Tucson) var en amerikansk filantrop. Han var eneste søn af oliemagnaten John D. Rockefeller, Sr., der grundlagde olieselskabet Standard Oil i 1870 og stadig topper listen som Amerikas rigeste mand nogensinde.
Rockefeller, Jr. er først og fremmest husket for sin filantropiske virksomhed og for at have finansieret opførelsen af Rockefeller Center i New York under depressionen i 1930'erne. 

John D. Rockefeller, Jr. donerede grunden, hvorpå FN-bygningen i New York står, til organisationen og købte og donerede store landområder til oprettelse af flere nationalparker i USA, bl.a. Yosemite i Californien.

Fodnoter

Eksterne henvisninger 

 The Rockefellers

Erhvervsfolk fra USA
Stepping Kirke

Stepping Kirke blev bygget i år 1100 og ligger centralt i Stepping på Langfort 4. Kirkens prædikestol er fra 1588 og er den ældste i Sønderjylland.

Kirken består af romansk kor og skib af granitkvadre og et sengotisk tårn, våbenhus og sakristi af munkesten og genbrugskvadre. Kirken har sit kirketårn vendt mod øst, hvilket er afvigende fra det normale med kirketårnet mod vest. På tårnet sidder kirkens to messingfløje, der har form som et dragehoved og er forsynet med årstallet 1777. Messingfløjene er originale, de er dog blevet repareret for skudhuller i kobberet og genmonteret. Kirken fremstår hvidkalket med blytag og blev fredet i 1952. Nord og syd for kirken ligger der fredede arealer, hvis formål er at sikre udsigten til kirken.

Kilder

Eksterne henvisninger 

 Byggeår for kirker 
 Stepping Kirke hos KortTilKirken.dk
 Stepping Kirke i bogværket Danmarks Kirker (udg. af Nationalmuseet)

Kirker i Kolding Kommune
Kirker i Haderslev Stift
Kirker i Haderslev Amt
Direkte benzinindsprøjtning

Direkte benzinindsprøjtning indebærer, at benzinen under højt tryk sprøjtes direkte ind i forbrændingskamrene.

Til forskel fra traditionelle benzinmotorer med karburator eller indirekte indsprøjtning (brændstoffet indsprøjtes i indsugningen), anvendes der ved indsprøjtningen et meget højere tryk - og mulighed for et meget højere luft-brændstof forhold (magrere blanding, fx 65:1; hvor det "normale" er 14,7:1). Højere luft-brændstof forhold resulterer i betydeligt mindre brændstofforbrug ved mindre motor belastning og for samme omdrejninger per minut.

Tidspunkter for introduktion af direkte benzinindsprøjtning i forskellige biler 
1952: Goliath og Gutbrod, begge tidligere tyske fabrikanter. 
1955: Mercedes-Benz 300SL, den første sportsvogn med direkte indsprøjtning.

1966: Porsche 906, dog kun i enkelte eksemplarer,

1996: Mitsubishi introducerer to GDI-motorer i Carisma og Galant på hhv. 1,8 liter (125 HK) og 2,4 liter (150 HK).
1999: Renault introducerer i Mégane Coupé en IDE-motor på 2,0 liter med 140 HK.
2000: I Lupo introducerer Volkswagen en 1,4-liters FSI-motor med 105 HK, i Avensis introducerer Toyota en 2,0-liters D-4-motor med 150 HK, og i C5 og 406 introducerer hhv. Citroën og Peugeot den samme 2,0-liters HPi-motor med 140 HK.
2002: Alfa Romeo 156 introduceres med en 2,0-liters JTS-motor med 165 HK.
2003: Opel Signum introduceres med en 2,2-liters motor med direkte benzinindsprøjtning og 155 HK.
2003: Volkswagen introducerer i Golf V en 2,0-liters FSI-motor med 150 HK.
2005: Volkswagen introducerer en turboladet version af 2,0 FSI motoren med 200 HK.

De forskellige bilmærkers forkortelse for denne motortype 
FSI (Fuel Stratified Injection): Audi, SEAT, Škoda, Volkswagen
JTS (Jet Thrust Stoichiometric): Alfa Romeo, Fiat, Lancia
HPi (High Pressure direct Injection): Citroën, Peugeot
GDI (Gasoline Direct Injection): Mitsubishi, Volvo
IDE (Injection Directe Essence): Renault
D-4 (Direct 4-stroke injection): Toyota

Se også 
Direkte dieselindsprøjtning
Benzinindsprøjtning

Motorteknologi
Löcknitz

Löcknitz er en flod i det nordlige Tyskland og en af Elbens bifloder  fra højre med en længde på 66 km. Den har sit udspring syd for Parchim  i  delstaten Mecklenburg-Vorpommern, og løber gennem Karstädt, Lenzen, og Dömitz i Brandenburg og Niedersachsen. Löcknitz munder ud i Elben i Wehningen, et par kilometer efter Dömitz.

Henvisninger 

Floder i Niedersachsen
Floder i Brandenburg
Floder i Mecklenburg-Vorpommern
Tybjerg Kirke

Tybjerg kirke er en kirke beliggende på en forhøjning i selve Tybjerg landsby umiddelbart øst for Tybjerggård og er synlig vidt omkring i landskabet ligesom den nærliggende Aversi Kirke. Ved indkørsel i Tybjerg fra den nærliggende landsby Tybjerglille Bakker troner kirken imposant bag den hvidkalkede kirkegårdsmur.

Historie 
Kirken blev opført som en af de tidligste kirker i området og hørte fra gammel tid under Roskilde Stift, men administration af kirketiende varetoges så vidt vides af abbeden på Skovkloster ved Næstved, en situation der må have været til stor irritation for sognebørnene, idet Erik Lam i et af sine breve formaner dem til besindighed og at undgå at hindre præsterne og munkene i at udføre deres arbejde.

Arkitektur og interiør 
Kirken blev oprindeligt opført i romansk stil af kvadertilhuggede kalksten (koret og skibet er rester heraf), men blev i 1400-tallet (formodentlig under de "Gamle Basser" til Tybjerggård, hvis våbenskjold optræder i kalkmalerierne på hvælvingerne) udbygget med en forlængelse af skibet mod vest udført i munkesten.

De gotiske, kamtakkede tilbygninger er af senere dato og menes at stamme fra det tidlige 1500-tal. Kirkens kalkmalerier, hvoraf dem i koret blev restaureret af J. Kornerup i 1880'erne, er dateret til ca. 1175 og kan dermed regnes som samtidige med kirkens opførsel. Altertavlen, udført i bruskbarok, er fra den navnkundige Næstved-snedker Abel Schrøders værksted og stammer fra krigsåret 1658.

Eksterne kilder og henvisninger 

 Tybjerg Kirke  hos nordenskirker.dk
 Tybjerg Kirke hos KortTilKirken.dk

Kirker i Næstved Kommune
Kirker i Roskilde Stift
Kirker i Præstø Amt
Ndau

Ndau er en etnisk gruppe, som bor i de to provinser Manica og Sofala i det centrale Mozambique (men som ikke bor i Zambezi-dalen) mellem det østlige Zimbabwe/Mutare og kysten.

Ndauernes forfædre var krigere fra Swaziland, som giftede sig med den lokale befolkning, som bestod etnisk og lingvistisk af manika, barwe, tewe (i provinsen Manica) og ndau, som selv inkluderede flere undergrupper (i den sydlige del af provinsen Sofala).

Folkeslag i Mozambique
FN's fredsbevarende styrker

FN's fredsbevarende styrker er militære styrker udsendt af FNs sikkerhedsråd, siden 1948.

Anno 2011 har styrkerne deltaget i 63 missioner over hele verden, heraf er 17 missioner igangværende.

FN's fredsbevarende styrker blev tildelt Nobels fredspris i 1988. Den 29. maj proklamerede FN som Den internationale dag for FN's fredsbevarende styrker. 

I 1996 blev SHIRBRIG oprettet som en stående del af FN's fredsbevarende styrker. SHIRBRIG havde sit internationale hovedkvarter på Høvelte Kaserne nord for København.

Første international mission (1948) 
Den første mission fandt sted i 1948, hvor en gruppe observatører blev udsendt for at kontrollere og opretholde våbenhvilen i den nyligt afsluttede isralsk – arabiske krig.

Første danske fredsbevarende styrke (1956)
Første danske fredsbevarende styrke blev i 1956 indsat i Ægypten.

Det danske kontingent var en bataljon fra 7. regiment i Fredericia.

Bataljonens chef var oberstløjtnant Carl Engholm.
  
Det danske kontingent indgik i en kombineret dansk/ norsk styrke, som opererede  i  Suez, Sinai og Gaza.

Andre FN-styrker 
 UNEF II: United Nations' Emergency Force I (Mellemøsten) 1973-79

Referencer

Eksterne henvisninger 

 United Nations Peacekeeping 
 Skade efter Internationale Operationer

Se også 
 Forenede Nationer

Fredsbevarende styrker
Modtagere af Nobels fredspris
Forsvarspolitik
Nkomati-aftalen

Nkomati-aftalen var en fredsaftale signeret i 1984 mellem Mozambique og Sydafrika. Den blev signeret i den sydafrikanske by Komatipoort af Samora Machel og Pieter Willem Botha.

Den fokuserede på at forhindre Mozambique fra at forsyne African National Congress (ANC) på den ene side, og Sydafrika fra at forsyne RENAMO på den anden side.

Referencer 
 Msabaha, Ibrahim S. R., og Shaw, Timothy M (redaktører): Confrontation and Liberation in Southern Africa: Regional Directions after the Nkomati Accord (Westview Press, Boulder, Colorado, 1987)

Mozambiques historie
Sydafrikas historie
Fredsaftaler
Memoir '44

Memoir '44 er et topersoners brætspil, hvor man gennemspiller berømte slag fra 2. verdenskrig i en stiliseret og forenklet udgave. Spillet er designet af Richard Borg og blev udgivet i 2004 af Days of Wonder og Edge Entertainment.

Spillet starter med at man vælger et scenarie, som findes i selve spillet, i udvidelsespakker eller på internet. Scenariet dækker et slag fra 2. verdenskrig og angiver startpositionerne for begge parter. Spillet er designet til to personer, men man kan sagtens spille i hold på op til tre personer, og i scenarier, hvor man bruger to komplette spil, kan der være op til fire personer på hvert hold.

Priser 
 International Gamers Award: General Strategy Two-player (2004)
 Historical Simulation of the Year (2004) uddelt af Games Magazine
 Årets Strategispill (2005) i Norge,

Eksterne henvisninger 
 Memoir '44 på BoardGameGeek
 Memoir '44's officielle site med regler og ekstra scenarier.
 m44 Platoon fansite  med ekstra scenarier.
 Brummbar44 fansite med maletips og guide til at lave 3d terræn.

Brætspil
Aland

Aland er flod i delstaterne Sachsen-Anhalt og Niedersachsen i Tyskland og en af Elbens bifloder fra venstre. Den er en fortsættelse af floden Biese (efter Seehausen), som igen er en fortsættelse af floden Milde. Aland er 27 km lang, mens hele Milde-Biese-Aland-systemet er 97 km langt. Aland munder ud i Elben i  den lille by Schnackenburg.   

Floder i Niedersachsen
Floder i Sachsen-Anhalt
Bagdør (malware)

En bagdør er en metode/ begreb hvor uautoriserede personer installerer en ondsindet programkode, som regel gemt i en .exe-fil, for at opnå adgang til et computersystem, således de kan manipulere systemet til egen fordel.

Man kan sikre sig mod bagdøre ved ikke at åbne ukendte .exe-filer, samt installere virus- og ad-aware-programmer samt en firewall på computeren.

Se også 
 Malware

Malware
Samurai (brætspil)

Samurai er et brætspil af designertypen, skabt af Reiner Knizia, manden bag bl.a. Eufrat & Tigris-spillet. Spillet udkom i 1999 og udgives af Hans im Glück på tysk og af Rio Grande Games på engelsk. Spillet findes i en dansksproget version. 

Selve titlen er en henvisning til de japanske samurai-krigere, men der er ikke noget krigsspil. Spillets ramme er Japan i middelalderen og spillebrættet består af sekskantede felter, der tilsammen udgør Japans fire hovedøer. På øerne ligger en række byer og landsbyer, som det gælder om at komme til at dominere inden for tre områder: risdyrkning, religion og militærmagt. Spillets vinder er den, som har en kategori han/hun har samlet flest point i, og har flest point i de to andre. Dvs., at det gælder om at få nok til lige akkurat at vinde en kategori, og derudover have flest muligt point i de to andre.

Brætspil
Ottokar 1. af Bøhmen

Ottokar 1. (tjekkisk: Přemysl I. Otakar) (ca. 1155 – 15. december 1230) var konge af Bøhmen i perioden 1198-1230, og han genindførte kongedømmet efter sin far Vladislav 2., der havde abdiceret i 1172. I den mellemliggende periode var landet hertugdømme, og Ottokar var hertug i to perioder, 1192-93 og 1197-98, hvorpå han erklærede sig som konge.

I hans unge år var landet præget af uro og krige, og Ottokar deltog i flere krigshandlinger, inden han i 1192 blev anerkendt som hersker af Bøhmen af den tyske kejser Henrik 6. Ottokar blev dog afsat, da han deltog i en konspiration med det formål at styrte Hohenstaufen-slægtens magt i Det Tysk-Romerske Rige. I 1197 tog han dog magten tilbage ved at tvinge sin bror, hertug Vladislav Jindřich, til at opgive Bøhmen mod at få Mähren. Idet han udnyttede borgerkrigen i Tyskland, erklærede Ottokar sig som konge med støtte fra Filip af Schwaben, der havde brug for tjekkisk, militær opbakning i sin kamp mod Otto 4. om den kejserlige trone efter Henrik 6.

Da Ottokar et par år senere indså, at Otto ville vinde kampen om tronen, skiftede han side og støttede nu denne, og det fik som effekt, at Otto sammen med pave Innocens 3. anerkendte Ottokars ret til den bøhmiske trone. Imidlertid hævnede Filip sig ved at invadere Bøhmen, og Ottokar flyttede endnu en gang sin støtte, inden han slutteligt bakkede op om Henrik 6.'s søn, Frederik 2., der som blot 18-årig i 1212 blev ny tysk-romersk kejser. Kort efter sin magtovertagelse udstedte Frederik "Den sicilianske gyldne bulle" som bekræftelse af Ottokars arveret til Bøhmens trone. Det betød, at det ikke længere var op til kejseren at udpege kongen. Bøhmens konge forpligtede sig blot til at deltage i den tyske landdag i nærheden af den bøhmiske grænse. Samtidig var den bøhmiske konge den ledende kurfyrste i det tysk-romerske rige, og han havde dermed til opgave at forsyne kommende kejsere med trehundrede riddere, når de skulle til Rom for at blive kronet.

Ottokars regeringsperiode er kendt for at markere starten på tysk immigration til Bøhmen og byernes vækst i et land, der hidtil havde været præget af store skovområder. I 1226 gik Ottokar i krig mod hertug Frederik 2. af Østrig, da denne havde forpurret Ottokars planer om at få sin datter Agnes af Bøhmen gift med kejser Frederiks søn, Henrik. I stedet søgte Ottokar at få Agnes giftet med Henrik 3. af England, men det blev forhindret af kejseren, da Henrik var modstander af huset Hohenstaufen. I stedet ønskede kejseren, der var blevet enkemand, selv at gifte sig med Agnes, men denne havde i mellemtiden fået nok af at være centrum for politiske betingede ægteskaber og gik i stedet med pavens hjælp i kloster.

Ottokar var gift to gange og fik tretten børn. Den næstældste var Markéta, der blev gift med Valdemar Sejr og kendt i Danmark som dronning Dagmar.
Datteren Hedvika (1211 – 1282), blev trolovet og gift med Ferdinand Vilhelm Oldrich af Kretzschmer ( ca. 1170 – ca. 1229 ), som var blevet adlet af Ottokar 1. til ridder og lensgreve af Kretzschmer i omkring år 1200.

Se også 
Bøhmens regenter

Hertuger af Bøhmen
Konger af Bøhmen
Personer fra Tjekkiet
Přemysliderne
Grisetåodde

Grisetåodde er betegnelsen for den halvø, hvorfra Oddesundbroen går over Limfjorden til Thyholm. 

Grisetåodde ligger på Oddesund Syd, som indtil kommunesammenlægningen mellem Struer og Thyholm kommuner var det nordligste punkt i Struer kommune. Grisetåodde Fyr er et gammelt,  fredet fyrtårn (2002) opført i 1909 , som er et vigtigt pejlepunkt for skibsfarten i fjorden.

Eksterne kilder og henvisninger

Halvøer i Danmark
Struer Kommunes geografi
Jan Žižka

Jan Žižka z Trocnova a Kalicha eller blot Jan Žižka (født ca. 1360, død 11. oktober 1424) var en tjekkisk general og en af de ledende tilhængere af Jan Hus og hans oprør mod katolicismen. Tilnavnet Žižka betyder "enøjet" og hentyder til, at han tilsyneladende som barn mistede synet på det ene øje efter et slagsmål. Ifølge forfatteren Karel Titz og hans studie fra 1924 er Žižka en tjekkisk version af det tyske navn Zikmund.

Jan Žižka deltog i slaget ved Tannenberg (1410), men blev for alvor kendt under hussitterkrigene fra 1419. Det var for en stor dels vedkommende Žižkas fortjeneste, at hussitterne havde militær succes. Han forsøgte at invadere Ungarn, men måtte dog opgive det på grund af modstandernes stærke talmæssige overlegenhed. Under tilbagetrækningen udviste han imidlertid nogle af de evner, der har givet ham ryet for at være alle tiders største tjekkiske hærfører. Under borgerkrigen i Tjekkiet vandt han klare sejre over sin Tabor-baserede parts modstandere omkring Prag, og han var på vej til at indtage hovedstaden i juni 1424, da der blev indgået fred. De samlede parter enedes nu om at indtage Mähren med Jan Žižka i spidsen, men undervejs hertil døde Žižka som følge af pest. Hans fjender frygtede ham så meget, at de i den forbindelse omtalte ham som "han, som ingen dødelig hånd kunne ødelægge, blev udslettet af Guds finger".

Jan Žižka var en uortodoks og nyskabende militærtaktiker. Han udnyttede sine troppers individuelle evner til det perfekte og opfandt vognfortet, der også kendes fra Det Vilde Vesten, hvor man opstiller vogne tæt imod hinanden og på den måde skaber et mobilt fort med beskyttelse af folk og heste. Samtidig gav det mulighed for passende tid til at lade de ret ny geværer, der dermed for første gang fik succes i krigssituationer.

Militærfolk
Personer fra Tjekkiet
Stamhuset Rosenkrantz

Stamhuset Rosenkrantz var et stamhus oprettet af den senere gehejmestatsminister Niels Rosenkrantz. Erektionspatentet er dateret 18. marts 1804. Oprettelsen skete i henhold til bestemmelserne i Frederik Christian Rosenkrantz' testamente. Stamhuset omfattede herregårdene Ryegaard, Trudsholm og Barritskov, samt kirkerne i Rye, Hyllinge, Sonnerup, Barrit, Vrigsted og Klakring. 

Stamhuset blev nedlagt efter lensafløsningen i 1919.

Rosenkrantz
Slægten Rosenkrantz
Etableret i 1804
Ophørt i 1923
Nygotik

Nygotik var en stilretning i 1800-tallet i arkitektur og kunsthåndværk, der genoptog gotikkens formsprog. Den er en fase af historicismen. Stilen vandt allerede frem i 1700-tallets England, hvor man sværmede for middelalderen.

Den nygotiske stil kendes blandt andet fra Parlamentet og Tower Bridge i London. I Frankrig og Tyskland var stilen meget anvendt i kirker. Den kan også ses i flere af de ældre skyskrabere i New York og Chicago. Det tidligste eksempel i Danmark er Peder Mallings hovedbygning til Københavns Universitet fra 1835, hvor klassicisme på sælsom vis blandes med gotik. Af kirker er Sankt Johannes Kirke på Nørrebro og den katolske Vor Frue Kirke i Århus.

Inden for kunsthåndværk er dronning Caroline Amalies bibliotek i Christian VIII's Palæ på Amalienborg.

Gotik
Historicisme
PCM

Ordet PCM har flere betydninger:
 Pro Cycling Manager
 Pulse Code Modulation
 Per calendar month (pr. kalendermåned)
 Phase Change Materials – se faseskift-varmelagring
Dosse

Dosse er en flod i den tyske delstat Brandenburg og en biflod til Havel (som igen er en biflod til Elben) fra højre 94 km lang. Den har sit udspring ved grænsen mellem Mecklenburg-Vorpommern og  Brandenburg fra tre små floder som løber sammen efter 4 km. Den løber hovedsageligt sydpå gennem Wittstock, Wusterhausen og Neustadt an der Dosse, før den  munder ud i Havel nær Havelberg. Det totale afvandingsområde er 1.268 km².  

Slaget ved Wittstock i 1636 mellem Sverige og en alliance mellem Sachsen og Det tysk-romerske rige under trediveårskrigen stod ved Dosse .

Henvisninger 

Floder i Brandenburg
TV 2 Play

TV 2 PLAY er en streaming-tjeneste udviklet af TV 2. TV 2 PLAY giver adgang til tv-kanalerne TV 2 (hovedkanal), TV 2 ECHO, TV 2 CHARLIE, TV 2 NEWS, TV 2 FRI, TV 2 SPORT og TV 2 SPORT X samt en række PLAY-kanaler hvor eksempelvis ekstra sports-transmissioner eller lignende vises.  Herudover indeholder TV 2 PLAY et fuldt on demand katalog med indhold fra alle TV 2s kanaler. Der er mulighed for adgang via pc, smartphones, tablets samt fladskærm via Apple TV, Chromecast eller indbygget smart-tv funktionalitet. 

TV 2 påbegyndte streaming af levende billeder via tv2.dk tilbage i år 2000 og etablerede en abonnements-tjeneste den 6. december 2004 under navnet TV 2 Sputnik. Tjenesten skiftede navn til TV 2 Play d. 21. maj 2012.

Platforme 
Man kan bruge tjenesten på følgende platforme:

 Computere
 Iphones
 Ipads
 Mobiltelefoner og tablet med styresystemet android
 Apple-tv og android-tv
 Smart-tv og chromecast

Ekstern henvisning 
 TV 2 Play
 Se TV 2 Play på disse enheder
 TV 2 PLAY runder 200.000 kunder 
 TV 2 PLAY voksede i 2016 - nu 300.000 kunder
 TV 2 PLAY runder 350.000 kunder

Kilder 

Play
Nettvkanaler
Etableret i 2004
Søfart (flertydig)

Søfart har flere betydninger:

 Søfart – trafik til vands
 Søfart (fagblad) – maritimt fagblad
Søfart (fagblad)

Søfart er et maritimt fagblad, som henvender sig til personer med interesse for nyhedsstof og baggrundsartikler om søfartserhvervet i Danmark og udlandet.

Søfart udkommer 40/ 41 gange årligt og udgives af Nordiske Medier. Tidligere blev bladet udgivet af Foreningen til Søfartens Fremme

Ekstern henvisning 
Søfarts hjemmeside

Tidsskrifter fra Danmark
Altmark

Altmark er et område som udgør den nordlige del af den tyske delstat Sachsen-Anhalt. Den er et gammelt brandenburgsk stamland, og var oprindelig som Nordmark (frem til det 14. århundrede) et grevskab under hertugdømmet Sachsens beskyttelse.

Altmark hører i dag under Altmarkkreis Salzwedel og Landkreis Stendal, og grænser op til områderne Wendland i nordvest, Prignitz i nordøst, Havelland i øst, Region Elbe-Börde-Heide i syd og Lüneburger Heide i vest.
Foreningen til Søfartens Fremme

Foreningen til Søfartens Fremme blev stiftet den 1. august 1844 af kontreadmiral M.J.P. Bille, som oprettede foreningen med det formål at forbedre den daværende skibsfart og fremme dens brug af navigation.

Foreningen arbejder for at tiltrække interesse, ressourcer og dermed vækst til de maritime erhverv og har i dag, 2008, ca. 6.000 medlemmer indenfor søfartens virksomheder og organisationer.

Foreningen udgiver fagbladet Søfart.

Foreningen blev opløst ved ekstraordinær generalforsamling den 20. december 2016. På det tidspunkt havde foreningen 2565 medlemmer. Ved den ekstraordinære generalforsamling var der 50 stemmer for nedlæggelse og 2 stemmer imod. Foreningsophør 31. december 2016-

Ekstern henvisning og kilde 
 Foreningens hjemmeside  på web.archive.org 6. oktober 2016

Foreninger fra Danmark
Søfart
Etableret i 1844
Fermaten

Fermaten er det regionale spillested i Midtjylland, beliggende på Smallegade 4 i Herning. Huset har plads til ca. 720 stående eller 300 siddende publikummer og er tegnet af Kim Utzon

Der afholdes ca. 120-140 koncerter årligt. I 2015 var der ca. 26.000 besøgende gæster fordelt på 132 koncerter.

Navnet Fermaten er både selve spillestedet, samt den selvstændige forening, som står for driften af spillestedet. Driften varetages af fire fastansatte, samt ca. 100 frivillige, der er organiserede på en række arbejdshold, som primært arbejder med afviklingen af de enkelte koncerter.

Eksterne henvisninger 
Officiel hjemmeside 

Spillesteder i Danmark
Bygninger, konstruktioner og anlæg i Herning
Kultur i Herning
Edwards Air Force Base

Edwards Air Force Base (Edwards AFB) er en af det amerikanske luftvåbens flyvebaser, og ligger på grænsen mellem Kern County og Los Angeles County i Californien. 

Den er en vigtig flyvebase for testflyvninger, og den benyttes også som landingsbane i det amerikanske rumfærge-program.

Flystationen har været flyvebase siden 1933. Flystationen hed Muroc Army Air Field men blev omdøbt 8. december 1949 til minde om US Air Force testpiloten Glen Edwards (1918-1948), der omkom under en testflyvning.

Eksterne henvisninger 

  Edwards Air Force Base 

USA's militæranlæg
United States Air Force
True Svæveflyveplads

True Svæveflyveplads er anlagt i 2006-2007 i området mellem landsbyerne True og Yderup i Østjylland. Flyvepladsen ligger i den vestlige del af Aarhus Kommune.

Som noget ret usædvanligt er flyvepladsen næsten omkranset af statsskoven True Skov. Mod øst grænser den næsten op til landsbyen True og mod vest til motorvej E45.

Pladsen forvaltes af Århus Svæveflyveklub. Det er en betingelse for brugen, at svæveflyene udelukkende trækkes i luften ved motorspil. Der må altså ikke lande og lette motorfly på banen.

Eksterne henvisninger 
 Århus Svæveflyveklubs hjemmeside

Lufthavne i Danmark
Aarhus Kommune